turjo4nis/wikipedia-bn-dump-20250701 huggingface dataset:
জয়দেব

কবি জয়দেব গোস্বামী সংস্কৃত সাহিত্যের একজন মধ্যযুগীয় অন্যতম প্রসিদ্ধ কবি। তিনি গীতগোবিন্দ কাব্যের রচয়িতা। সংস্কৃত কাব্য গীতগোবিন্দের অত্যন্ত ব্যাপক ও গভীর প্রভাব রয়েছে। বাংলা ভাষায় বৈষ্ণব পদাবলির সূচনা জয়দেবের গীতগোবিন্দের পদাবলি থেকেই বলে ধারণা করা হয়। ভক্তি বিজয়ের রচয়িতা সন্ত মহীপতির মতে জয়দেব হলেন বেদব্যাসের অবতার। 

কবি জয়দেবের জন্ম ভারতের পশ্চিমবঙ্গ রাজ্যের বীরভূমের কেন্দুবিল্ব বা কেঁদুলি গ্রামে। তার নামে সেখানে প্রতি বছর মেলা অনুষ্ঠিত হয়। বেশ কিছু মন্দির ও আশ্রম পরিবেষ্টিত এই গ্রামটি একটি ধর্মীয় তীর্থস্থানে পরিণত হয়েছে। প্রতি বছর মকর সংক্রান্তি উপলক্ষে এই স্থানে বাউল মেলা অনুষ্ঠিত হয়ে থাকে।এই গ্রামে জয়দেব দ্বারা প্রতিষ্ঠিত রাধামাধবের মূর্তির পুজো করা হয়ে থাকে এবং যে আসনে বসে তিনি সিদ্ধিলাভ করেছিলেন বলে মনে করা হয়, তা সংরক্ষণ করা রয়েছে।এই গ্রামের যুগলকিশোর মুখোপাধ্যায় বর্ধমান রাজদরবারের সভাকবি ছিলেন। মনে করা হয়ে থাকে, তার অনুরোধে বর্ধমানের মহারাণী ব্রজকিশোরী ১৬৮৩ খ্রিষ্টাব্দে এই গ্রামে জয়দেবের জন্মভিটেয় রাধাবিনোদ মন্দির স্থাপন করেন। ১৮৬০-এর দশকে নির্বাক বৈষ্ণব সম্প্রদায়ের রাধারমণ ব্রজবাসী এই গ্রামে তাদের কুলগুরু জয়দেবের জন্মভিটেয় নির্বাক আশ্রম প্রতিষ্ঠা করেন। বিংশ শতাব্দীর প্রথমার্ধে রাধাবল্লভ মন্দির প্রতিষ্ঠিত হয়।

তার পিতার নাম ভোজদেব গোস্বামী ও মাতার নাম রামাদেবী। বাংলা, উড়িষ্যা ও দাক্ষিণাত্যর সংস্কৃৃতিতে জয়দেবের প্রভাব অনস্বীকার্য৷

জয়দেব ছিলেন লক্ষ্মণসেনের (১১৭৮-১২০৬) রাজসভার পঞ্চরত্নের অন্যতম; অপর চারজন হলেন গোবর্ধন আচার্য, শরণ, ধোয়ী ও উমাপতিধর।

লক্ষ্মণসেনের সভায় 

সেকশুভোদয়ায় একটি গল্প আছে লক্ষ্মণসেনের সভায় জয়দেবের আগমন নিয়ে। একদিন লক্ষ্ণণসেনের সভায় এক বিখ্যাত সঙ্গীতনিপুণ কলাবিদ এসে নিজেকে শ্রেষ্ঠ হিসেবে জাহির করলেন। রাজা তার দাবি স্বীকার করে নিয়ে জয়পত্র লিখে দিতে চাইলেন। খবর পেয়ে জয়দেব পত্নী পদ্মাবতী রাজসভায় এসে অনুরোধ করলেন তার স্বামীর সাথে না প্রতিদ্বন্দ্বিতা না করে যেন তাকে জয়পত্র না দেওয়া হয়। রাজা সভায় জয়দেবকে আনলেন। তথাকথিত সঙ্গীতনিপুণ কলাবিদের গানে গাছের সব পাতা ঝরে গেল। সবাই সঙ্গীতনিপুণ কলাবিদকে ধন্য ধন্য করতে লাগল। জয়দেব বললেন এ আর এমন কী! গাছে আবার পাতা গজিয়ে দেখাও। সঙ্গীতনিপুণ কলাবিদ অপারগতা প্রকাশ করলেন। তখন জয়দেব গান ধরলেন, আর সাথে সাথে গাছের পাতা গজিয়ে উঠল। সকলে জয়দেবের শ্রেষ্ঠত্ব স্বীকার করল।

তথ্যসূত্র

বহিঃসংযোগ 
 উড়িষ্যার সংস্কৃত পণ্ডিত
 এনসাইক্লোপিয়া ব্রিটানিকায় জয়দেব

ভারতীয় কবি
সংস্কৃত কবি
বাঙালি লেখক
১২শ শতাব্দীর ভারতীয় কবি
ভারতীয় পুরুষ কবি
হিন্দু কবি
জগন্নাথ ভক্ত
ভক্তি আন্দোলন
মূলদ সংখ্যা

মূলদ সংখ্যা(Rational Number)  হচ্ছে সেই সকল বাস্তব সংখ্যা যাদের  (ভগ্নাংশ) আকারে প্রকাশ করা যায়। যেখানে  এবং  উভয় পূর্ণ সংখ্যা, 
 ও  সহমৌলিক সংখ্যা এবং ।

সাধারণ ধারণা
যেকোন পূর্ণ সংখ্যা একটি মূলদ সংখ্যা। মূলদ সংখ্যা হচ্ছে সেই সংখ্যা যে সংখ্যাকে দুইটি পূর্ণ সংখ্যার অনুপাত হিসেবে (শূন্য দিয়ে ভাগ করা ছাড়া) প্রকাশ করা যায়। মূলদ সংখ্যাকে দশমিক আকারেও প্রকাশ করা যায় এবং তা হয় সসীম ঘর দশমিক (যেমন: ১.২৯, ৫.৬৯৮৭, ৮.৯৭৯৮৭) অথবা পৌনঃপুনিক (recurrent) দশমিক (যেমন: ১.৬৩৬৩৬৩৬৩৬৩, ৪.৬৯৬৯৬৯৬৯৬৯, .১০১১০১১০১১০১)।

সব পূর্ণসংখ্যাই মূলদ সংখ্যা (কারণ  যদি একটি পূর্ণসংখ্যা হয়, তবে । সুতরাং,  কে দুইটি পূর্ণসংখ্যার অনুপাত হিসেবে প্রকাশ করা যাচ্ছে)। অর্থাৎ, , , , , ,  ইত্যাদি সবই মূলদ সংখ্যা।

এছাড়া সব ভগ্নাংশগুলিও (যেমন , , ,  ইত্যাদি) মূলদ সংখ্যা।

অর্থাৎ মূলদ সংখ্যাসূমহ তিন ভাবে প্রকাশ করা যায়। (এখানে কিছু মূলদ সংখ্যার উদাহরণ দেওয়া হলো:)
{| class="wikitable sortable"
|-
|
ধরণ
! উদাহরণ-০১
! ব্যাখ্যা
! উদাহরণ-০২
! ব্যাখ্যা
|-
! ভগ্নাংশ
|
দশমিক → ভগ্নাংশ

অনুপাত → ভগ্নাংশ

|
| 
দশমিক → ভগ্নাংশ

অনুপাত → ভগ্নাংশ

|
|-
! দশমিক
|
ভগ্নাংশ → দশমিক
|-
! অনুপাত
| 
|}

যেসব বাস্তব সংখ্যা মূলদ সংখ্যা নয়, অর্থাৎ যাদেরকে দুইটি পূর্ণ সংখ্যার অনুপাত হিসেবে প্রকাশ করা যায় না তাদেরকে বলা হয় অমূলদ সংখ্যা। যেমন: , ,  (পাই) ইত্যাদি।

তথ্যসূত্র

সংখ্যা
প্রাথমিক গণিত
মূলদ সংখ্যা
অমূলদ সংখ্যা

অমূলদ সংখ্যা হল সেসব বাস্তব সংখ্যা যেগুলোকে দুটি পূর্ণ সংখ্যার অনুপাতে প্রকাশ করা যায় না। অমূলদ সংখ্যাকে দশমিক-এ প্রকাশ করার চেষ্টা করলে দশমিকের পর যত ঘর অবধি-ই দেখা হবে, কোন পৌনঃপুনিকতা (recurrence) দেখা যাবে না।

অমূলদ সংখ্যার মধ্যে বৃত্তের পরিধি ও ব্যাসের অনুপাত π, ইউলারের সংখ্যা e, গোল্ডেন অনুপাত φ এবং দুই এর বর্গমূল  ; আসলে বর্গসংখ্যা বাদে সকল অখণ্ডসংখ্যার সমস্ত বর্গমূল, অমূলদ।

ইতিহাস 
প্রাচীন গ্রিসে পিথাগোরাস সম্পর্কিত অমুলদ সংখার ইতিহাসটি বেশ রোমাঞ্চকর। হিপ্পসাস নামক পিথাগোরাসের শিষ্য( যারা পিথাগোরিয়ান নামে পরিচিত) আবিষ্কার করেন। হিপ্পসাস পিথাগোরাসের সদ্য আবিস্কৃত সমকোণী ত্রিভুজের সূত্র (কোন সমকোনী ত্রিভূজের অতিভূজের উপর অঙ্কিত বর্গক্ষেত্র অপর দুই বাহুর উপর অঙ্কিত বৰ্গক্ষেত্রেরদ্বয়ের সমষ্টির সমান)ব্যবহার করে, দুই বাহুর দৈর্ঘ্য ১ একক ধরে, অতিভুজ বের করতে গিয়ে একটা গোল বাধিয়ে ফেলেন। তিনি কিছুতেই অতিভুজ হিসাবে যে  পেয়েছেন তার মান আর হিসাব করতে পারছিলেন না। পরে বুঝলেন যে, এটা আর সব অন্য মুলদ সংখ্যার মত নয়, যাদের দুইটি পুর্ণ সংখ্যার অনুপাত আকারে লেখা সম্ভব। পরবর্তিতে আরো এরকম সংখ্যা আবিস্কৃত হয়। আর গণিতবিদেরা এদের নাম দেন অমুলদ সংখ্যা। প্রাচীন ভারতবৰ্ষেও অমূলদ সংখ্যার চিহ্ন পাওয়া যায়৷ শ্রীনিবাস রামানুজন বলেছিলেন যে  এর মান যতো খুশি ততো ঘর। অতি সুপরিচিত একটি অমুলদ সংখ্যা হচ্ছে বৃত্তের পরিধি ও ব্যাসের অনুপাত(যাকে গ্রিক অক্ষর পাই π দ্বারা নির্দেশ করা হয়)। π= ৩.১৪১৫৯২৬৫ .......

প্রকারভেদ 
 তুরীয় সংখ্যা (ইংরেজি: transcendental number)
 বীজগাণিতিক সংখ্যা (ইংরেজি: algebraic tamim)

তথ্যসূত্র

আরো পড়া 

 Adrien-Marie Legendre, Éléments de Géometrie, Note IV, (1802), Paris
 Rolf Wallisser, "On Lambert's proof of the irrationality of π", in Algebraic Number Theory and Diophantine Analysis, Franz Halter-Koch and Robert F. Tichy, (2000), Walter de Gruyer

বহিঃসংযোগ 

 Zeno's Paradoxes and Incommensurability  (n.d.). Retrieved April 1, 2008
সেট গঠন পদ্ধতি

গণিত শাস্ত্রে কোন সেটকে প্রকাশ করার দুইটি প্রচলিত পদ্ধতির মধ্যে এটি অন্যতম। (আরেকটি হচ্ছে তালিকা পদ্ধতি)। সেট গঠনকারী পদ্ধতিতে সকল জোড় সংখ্যার সেটকে প্রকাশ করার উপায়:{x : x % ২ = ০} বা {x | x % ২ = ০} (পড়তে হবে, x, যেন, x মড দুই সমান শূন্য)। আবার, ১ এর চেয়ে বড় কিন্তু ৫ এর চেয়ে ছোট সংখ্যার সেটকে লেখা হয়: {x:x ১<x<৫}।

সেট তত্ত্ব
গাণিতিক অঙ্কপাতন
১৯৭১

১৯৭১ সালের ঘটনাপঞ্জী।

ঘটনা তালিকা

জানুয়ারি 
 জানুয়ারি ৪ : জাতীয় মুজাহিদ সংঘ পূর্ব ও পশ্চিম পাকিস্তানের পৃথকীকরণ ও পূর্ব পাকিস্তানের স্বাধীনতার প্রয়োজনীয়তা উল্লেখ করে একটি পুস্তিকা প্রকাশ করে। 
 জানুয়ারি ৩১ – এপোলো ১৪ চাঁদের উদ্দেশ্যে যাত্রা

ফেব্রুয়ারি 
 ফেব্রুয়ারি ৫ – এপোলো ১৪ চাঁদে অবতরন

মার্চ 
 মার্চ ২: ডাকসুর ভি.পি. আ.স.ম. আবদুর রব কলা ভবনে সর্বপ্রথম বাংলাদেশের পতাকা উত্তোলন করেন। 
 মার্চ ৭ : ঢাকা শহরের রেসকোর্স ময়দানে বঙ্গবন্ধু শেখ মুজিবুর রহমান এক জনসভায় তার ঐতিহাসিক ভাষণ দেন। এ ভাষণে সরাসরি স্বাধীনতার ঘোষণা না দিলেও তিনি জনগণকে যুদ্ধের জন্য প্রস্তুত থাকার আহ্বান জানান। 
 মার্চ ২৪ : জেনারেল ইয়াহিয়া খান বাংলাদেশ ত্যাগ করেন। তার সাথে বাংলাদেশে বসবাসরত অনেক পাকিস্তানি নাগরিক পাকিস্তান চলে যায়। বাংলাদেশী নাগরিকদের বিমান বন্দরে প্রবেশাধিকার নিষিদ্ধ থাকে।
 মার্চ ২৫ : এই দিন দিবাগত রাতে পাকিস্তানি সেনাবাহিনী ঢাকা সহ সারা দেশে বাঙালিদের উপর আক্রমণ শুরু করে। ইতিহাসে তা অপারেশন সার্চলাইট নামে পরিচিত। বঙ্গবন্ধু শেখ মুজিবুর রহমানকে গ্রেফতার করা হয়।
 মার্চ ২৬ : বঙ্গবন্ধু শেখ মুজিবুর রহমান এর পক্ষে আওয়ামী লীগের নেতা জনাব আব্দুল হান্নান বাংলাদেশের স্বাধীনতার ঘোষণাপত্র পাঠ করেন।
 মার্চ ২৭ : মেজর জিয়াউর রহমান কালুরঘাট বেতার কেন্দ্র দখল করেন এবং সেখান থেকে বঙ্গবন্ধু শেখ মুজিবুর রহমান এর পক্ষে বাংলাদেশের স্বাধীনতার ঘোষণা দেন।

এপ্রিল 
 এপ্রিল ১০ : স্বাধীন বাংলাদেশ সরকার গঠিত হয়।
 এপ্রিল ১৭ : মেহেরপুর জেলার মুজিবনগরের বৈদ্যনাথতলায় স্বাধীন বাংলাদেশ সরকারের প্রতিনিধি ও মন্ত্রীরা শপথ গ্রহণ করে।
 এপ্রিল ১৮ : 
 জেনারেল মহম্মদ আতাউল গণি ওসমানী বাংলাদেশের সেনা প্রধান নিযুক্ত হন।  
 কলকতায় বাংলাদেশের পতাকা প্রথম উত্তোলন করা হয়।

ডিসেম্বর 
 ডিসেম্বর ৩ : বাংলাদেশ ভারত যৌথ বাহিনী গঠিত হয় এবং ভারতীয় সৈন্যরা সীমান্ত দিয়ে বাংলাদেশে প্রবেশ শুরু করে।
 ডিসেম্বর ১৪ : যুদ্ধে পরাজয় নিশ্চত বুঝতে পেরে পাকিস্তান সেনাবাহিনী বাংলাদেশের প্রথম শ্রেণীর বুদ্ধিজীবীদেরকে হত্যা করে। এ দিনটিকে বাংলাদেশে শহীদ বুদ্ধিজীবী দিবস হিসেবে পালন করা হয়।
 ডিসেম্বর ১৬ : বিকাল ৫ টা ৩০ মিনিটে রমনা রেস্‌কোর্স মাঠে মিত্র বাহিনীর প্রধান জগজিৎ সিং অরোরা'র কাছে পাকিস্তান সেনাবাহিনীর পূর্বাঞ্চলীয় প্রধান সেনাপতি জেনারেল এ কে খান নিয়াজী আত্মসমর্পণ করেন।

জন্ম 

 ৭ জানুয়ারি - জেরেমি রেনার, মার্কিন অভিনেতা ও গায়ক।
 ১১ জানুয়ারি - ম্যারি জে. ব্লাইজ, মার্কিন গায়িকা, গীতিকার, অভিনেত্রী ও মানবহিতৈষী।
 ৩ সেপ্টেম্বর - কিরণ দেসাই, ম্যান বুকার পুরস্কার বিজয়ী ভারতীয় বংশোদ্ভূত মার্কিন সাহিত্যিক।
 ১৯ সেপ্টেম্বর - সালমান শাহ, বাংলাদেশি অভিনেতা। (মৃ. ১৯৯৬)

মৃত্যু

মে 
 ৭ মে - রণদাপ্রসাদ সাহা বিখ্যাত বাঙালি সমাজসেবক এবং দানবীর, পাকিস্তান সেনাবাহিনীর হাতে নিহত হন।

অক্টোবর 
 ২ অক্টোবর - খালেক নওয়াজ খান, ভাষাসৈনিক ও বাঙালি রাজনীতিবিদ, পূর্ব পাকিস্তান মুসলিম ছাত্রলীগের প্রতিষ্ঠাতা সাধারণ সম্পাদক। (জ. ১৯২৬)

নভেম্বর 
 ২৭ নভেম্বর - হারুনুর রশীদ (বীর প্রতীক), বীর প্রতীক খেতাবপ্রাপ্ত মুক্তিযোদ্ধা। পাকিস্তানি সেনাবাহিনীর বুলেটে শহীদ।

নোবেল পুরস্কার
 পদার্থবিদ্যা - ডেনেস গাবর
 রসায়ন - গেরহার্ড হার্জবার্গ
 চিকিৎসাবিজ্ঞান - আর্ল উইলবার সাদারল্যান্ড জুনিয়র
 সাহিত্য - পাবলো নেরুদা
 শান্তি - উইলি ব্রান্ড
 অর্থনীতি - সাইমন কুজ্‌নেত্‌স

তথ্যসূত্র
বংশী (উপজাতি)

বংশী বাংলাদেশের একটি ক্ষুদ্রতম উপজাতি। এরা টাঙ্গাইল জেলার মহানান্দপুর এবং দন্দোনিয়া নামে পাশাপাশি দুইটি গ্রামের বসবাস করে। তারা নিজেদেরকে সূর্য-বংশী বলে থাকে।

তথ্যসূত্র 

বাংলাদেশের জাতিগোষ্ঠী
অলিভার স্যাক্স

অলিভার উল্ফ স্যাক্স (৯ জুলাই, ১৯৩৩ - ৩০ আগস্ট, ২০১৫) একজন স্নায়ু বিশেষজ্ঞ৷ তিনি তার রোগীদের উপজীব্য করে প্রচুর জনপ্রিয় বই লিখেছেন। এর মধ্যে সবচেয়ে বিখ্যাত হচ্ছে অ্যাওকেনিংস যার ওপরে নির্মিত চলচ্চিত্রে অভিনয় করেছেন রবিন উইলিয়ামস ও রবার্ট ডি নিরো।

গ্রন্থ তালিকা 
 Migraine (1970)
 Awakenings (1973)
 A leg to stand on (1984)
 The Man Who Mistook His Wife for a Hat (1985)
 Seeing voices: A journey into the land of the deaf. (1989). Berkeley: University of California Press. .
 An Anthropologist on Mars (1995)
 The Island of the Colorblind (1997)
 Uncle Tungsten: Memories of a Chemical Boyhood (2001)
 Oaxaca Journal (2002)

তথ্যসূত্র 

ব্রিটিশ স্নায়ুবিজ্ঞানী
১৯৩৩-এ জন্ম
২০১৫-এ মৃত্যু
ইংরেজ ইহুদি
মার্কিন যুক্তরাষ্ট্রে ইংরেজ প্রবাসী
২০শ শতাব্দীর নাস্তিক
২১শ শতাব্দীর নাস্তিক
আমেরিকান অ্যাকাডেমি অব আর্টস অ্যান্ড লেটার্সের সদস্য
কলাম্বিয়া বিশ্ববিদ্যালয়ের শিক্ষক
কমান্ডার অব দি অর্ডার অব দ্য ব্রিটিশ এম্পায়ার
নিউ ইয়র্কে ক্যান্সারে মৃত্যু
ইংরেজ নাস্তিক
ইহুদি নাস্তিক
এলজিবিটিকিউ ইহুদি
ইংল্যান্ডের এলজিবিটিকিউ লেখক
সঙ্গীত মনোবিজ্ঞানী
লন্ডনের লেখক
সুইং (জাভা)

সুইং জাভা প্রোগ্রামিং ভাষার জন্য তৈরি একটি গুই হাতিয়ারসম্ভার (GUI toolkit)। এটি জাভা ফাউন্ডেশন ক্লাসগুলোর (JFC) একটি অংশ। সুইং-এ রয়েছে বিভিন্ন গ্রাফিকাল ইউজার ইন্টারফেস উইজেট, যেমন - টেক্সট বক্স (textboxes), বোতাম (buttons), দ্বিবিভক্ত জানালা (split panes), টেবিল (tables) ইত্যাদি।

ইতিহাস 
১৯৯৬ সালের ১৬ ডিসেম্বর নেটস্কেপ কমিউনিকেশন কর্পোরেশন কর্তৃক অবমুক্ত হওয়া ইন্টারনেট ফাউন্ডেশন ক্লাসেস (আইএফসি) মূলত ছিলো জাভাস্ক্রিপ্টের জন্য গ্রাফিক্স লাইব্রেরি। জাভা ফাউন্ডেশন ক্লাসেস গঠনের জন্যে ১৯৯৭ সালের ২ এপ্রিল সান মাইক্রোসিস্টেমস এবং নেটস্কেপ কমিউনিকেশন কর্পোরেশন যৌথভাবে অন্যান্য প্রযুক্তির সাথে আইএফসিকে অন্তর্ভুক্ত করা সম্পর্কিত তাদের অভিপ্রায় ঘোষণা করে। এই "জাভা ফাউন্ডেশন ক্লাসেস"-এরই পরবর্তীকালে নামকরণ করা হয় "সুইং।"

তথ্যসূত্র

জাভা প্রোগ্রামিং ভাষা
জাভা প্রোগ্রামিং
উইজেট টুলকিট
স্বাভাবিক সংখ্যা

গণিতে স্বাভাবিক সংখ্যা হলো সেইসব পূর্ণসংখ্যা যা গণনার কাজে (যেমন ৫টি আপেল) বা ক্রম নির্দেশ করতে (যেমন চট্টগ্রাম বাংলাদেশের ২য় বৃহত্তম শহর) ব্যবহার করা হয়। স্বাভাবিক সংখ্যা মানুষের ব্যবহার করা সবচেয়ে আদিম সংখ্যা পদ্ধতিগুলোর একটি। মানুষ প্রতিদিনের গণনার কাজে এই সংখ্যাগুলো ব্যবহার করে। গণনার জন্য ব্যবহৃত সংখ্যাগুলোকে অঙ্কবাচক সংখ্যা এবং ক্রম করার জন্য ব্যবহৃত সংখ্যাগুলিকে ক্রমবাচক সংখ্যা বলা হয়।স্বাভাবিক সংখ্যাগুলি সেট তৈরি করে। স্বাভাবিক সংখ্যার সেটকে ধারাবাহিকভাবে প্রসারিত করে আরও অনেক সংখ্যার সেট তৈরি করা হয়: পূর্ণসংখ্যা,মূলদ সংখ্যা,বাস্তব সংখ্যা; জটিল সংখ্যা,ইত্যাদি।

স্বাভাবিক সংখ্যার সেটে শূন্যকে অন্তর্ভুক্ত করা নিয়ে মতভেদ রয়েছে। কেউ কেউ শুধু ধনাত্মক পূর্ণসংখ্যাকে স্বাভাবিক সংখ্যাকে বলেন {১,২,৩, ...}, কেউ কেউ অঋণাত্মক সংখ্যার সেট {০,১,২,৩, ...} দিয়ে সংজ্ঞা প্রদান করেন। প্রথম সংজ্ঞাটি প্রাচীনকাল থেকে চলে আসছে, দ্বিতীয়টি উনিশ শতকে জনপ্রিয় হয়।

স্বাভাবিক সংখ্যার সেট অসীম। একে  দিয়ে প্রকাশ করা হয়।

ইতিহাস 
একটি প্রাকৃতিক সংখ্যা উপস্থাপনের সবচেয়ে আদিম পদ্ধতি হল প্রতিটি বস্তুর জন্য একটি চিহ্ন রাখা।বিমূর্তকরণের প্রথম প্রধান অগ্রগতি ছিল সংখ্যার প্রতিনিধিত্ব করতে সংখ্যার ব্যবহার।প্রাচীন মিশরীয়রা 1, 10, এবং 10-এর সমস্ত শক্তি 1 মিলিয়ন পর্যন্ত স্বতন্ত্র হায়ারোগ্লিফ সহ সংখ্যার একটি শক্তিশালী পদ্ধতি তৈরি করেছিল।প্রাকৃতিক সংখ্যার সেট-তাত্ত্বিক সংজ্ঞা ফ্রেজ শুরু করেছিলেন।তিনি প্রাথমিকভাবে একটি স্বাভাবিক সংখ্যাকে নির্দিষ্ট সেটের সাথে এক-এক চিঠির মধ্যে থাকা সমস্ত সেটের শ্রেণী হিসাবে সংজ্ঞায়িত করেছিলেন।দ্বিতীয় শ্রেণীর সংজ্ঞাটি চার্লস স্যান্ডার্স পিয়ার্স দ্বারা প্রবর্তন করা হয়েছিল, রিচার্ড ডেডেকিন্ড দ্বারা পরিমার্জিত, এবং আরও অন্বেষণ করেন জিউসেপ্পে পিয়ানো; এই পদ্ধতিকে এখন পিয়ানো পাটিগণিত বলা হয়। এটি অর্ডিনাল সংখ্যার বৈশিষ্ট্যগুলির একটি স্বতঃসিদ্ধকরণের উপর ভিত্তি করে: প্রতিটি প্রাকৃতিক সংখ্যার একটি উত্তরসূরি রয়েছে এবং প্রতিটি অ-শূন্য প্রাকৃতিক সংখ্যার একটি অনন্য পূর্বসূরী রয়েছে।

আরো দেখুন 
পূর্ণ সংখ্যা

তথ্যসূত্র 

সংখ্যা
অঙ্কবাচক সংখ্যা
প্রাথমিক গণিত
পূর্ণ সংখ্যা
সংখ্যাতত্ত্ব
গুগল অনুসন্ধান

গুগল অনুসন্ধান বা গুগল সার্চ (ইংরেজি: Google Search) গুগলের দ্বারা পরিচালিত একটি অনুসন্ধান ইঞ্জিন। এটি ব্যবহারকারীদের কিওয়ার্ড বা বাক্যাংশ প্রবেশ করিয়ে ইন্টারনেটে তথ্য অনুসন্ধানের সুযোগ দেয়। গুগল সার্চ বিভিন্ন অ্যালগরিদম ব্যবহার করে ওয়েবসাইটের বিশ্লেষণ ও র‍্যাংকিং নির্ধারণ করে, যাতে অনুসন্ধান প্রশ্নের সাথে সবচেয়ে প্রাসঙ্গিক ফলাফল প্রদান করা যায়। এটি বিশ্বব্যাপী সবচেয়ে জনপ্রিয় সার্চ ইঞ্জিন।

গুগল সার্চ বিশ্বের সবচেয়ে বেশি পরিদর্শিত ওয়েবসাইট। ২০২৪ সালের হিসাবে, গুগল সার্চের বিশ্বব্যাপী অনুসন্ধান ইঞ্জিন বাজারে ৯১% শেয়ার রয়েছে। সিমিলারওয়েবের তথ্য অনুসারে গুগল অনুসন্ধানের মাসিক বৈশ্বিক ট্রাফিকের আনুমানিক ২৫.০৮% যুক্তরাষ্ট্র থেকে, ৫.৫১% ভারত, ৫.২৩% জাপান, ৪.৪৭% ব্রাজিল থেকে, ৩.৭৮% যুক্তরাজ্য থেকে আসে।

গুগল অনুসন্ধানের ফলাফল বিন্যাস নির্ধারিত হয় পেজর‍্যাংক নামে পরিচিত একটি অগ্রাধিকার ভিত্তিক র‍্যাংকিং ব্যবস্থার মাধ্যমে। গুগল সার্চ বিভিন্ন ধরনের কাস্টমাইজড অনুসন্ধানের সুবিধা প্রদান করে, যেখানে নির্দিষ্ট প্রতীক ব্যবহার করে অনুসন্ধানের শর্ত নির্ধারণ করা যায়। এটি বিশেষ কিছু ইন্টারঅ্যাকটিভ পরিষেবাও সরবরাহ করে, যেমন ফ্লাইটের বর্তমান অবস্থা, পার্সেল ট্র্যাকিং, আবহাওয়ার পূর্বাভাস, মুদ্রা ও একক রূপান্তর, সময় গণনা, শব্দের সংজ্ঞা।

আরও পড়ুন 

 মাইক্রোসফট বিং
 ইয়াহু! সার্চ মার্কেটিং
 ওয়েব অনুসন্ধান ইঞ্জিন
 সার্চ ইঞ্জিনের তালিকা

তথ্যসূত্র 

ইন্টারনেট অনুসন্ধান ইঞ্জিন
গুগল
বহুভাষিক ওয়েবসাইট
গুগল পরিষেবা
১৯৯৭-এ প্রতিষ্ঠিত ইন্টারনেট সম্পত্তি
গুগল অনুসন্ধান
আলফাবেট ইনকর্পোরেটেড
১৯৯৭-এ মার্কিন যুক্তরাষ্ট্রে প্রতিষ্ঠিত
বাংলাদেশ বেতার

বাংলাদেশ বেতার বাংলাদেশের রাষ্ট্রীয় বেতার সংস্থা।  ১৯৩৯ সালে ব্রিটিশ আমলে পুরান ঢাকার নাজিমউদ্দিন রোডে ‘ঢাকা ধ্বনি বিস্তার কেন্দ্র’ নামে নেয়া উদ্যোগ থেকে বর্তমানের বাংলাদেশ বেতার। ১৯৭৫ থেকে ১৯৯৬ সাল পর্যন্ত এটি রেডিও বাংলাদেশ নামে পরিচিত ছিল।

ইতিহাস 
এই অঞ্চলে বাংলাদেশ ঢাকাতে রেডিও সম্প্রচার শুরু হয় ১৬ই ডিসেম্বর, ১৯৩৯ সালে। প্রথম দিকে কেন্দ্রটি পুরনো ঢাকায় নাজিমুদ্দিন রোডে একটি ভাড়া করা বাড়িতে (বর্তমানে যেটি শেখ বোরহানুদ্দীন পোস্ট গ্রাজুয়েট কলেজ) যাত্রা শুরু করে। প্রথম নামকরণ করা হয় “ঢাকা ধ্বনি বিস্তার কেন্দ্র”। পরবর্তীতে কেন্দ্রটি শাহবাগে স্থানান্তর করা হয়। রেডিওটি ১৯৭১ সালে বাংলাদেশের স্বাধীনতা যুদ্ধে একটি গুরুত্বপূর্ণ ভূমিকা পালন করে। ১৯৭১ সালের ২৬শে মার্চ তারিখে সম্প্রচার কেন্দ্র রেডিও পাকিস্তানে স্বাধীনতার ঘোষণা সম্প্রচার করা হয়। যা চট্টগ্রাম বন্দরে নোঙ্গররত একটি জাপানী জাহাজ থেকে শোনা গিয়েছিল এবং তা পুনসম্প্রচার করা হয়েছিল। যুদ্ধের সময় এটি স্বাধীন বাংলা বেতার কেন্দ্র নামে পরিচিত ছিল। ভারী গোলা বর্ষণের কারণে বেতারকেন্দ্রটি কয়েকবার স্থানান্তর করা হয়েছিল।শেষে ২৫শে মে তারিখে কলকাতাতে সরিয়ে নেওয়া হয়েছিল, যেখান থেকে যুদ্ধের বাকি সময় পর্যন্ত অনুষ্ঠান সম্প্রচার করা হতো। ডিসেম্বর ৬ তারিখে বেতারকেন্দ্রটিকে বাংলাদেশ বেতার নাম দেওয়া হয়।

সম্প্রচার 
ঢাকার শেরে বাংলা নগরে জাতীয় বেতার ভবনে বাংলাদেশ বেতার ঢাকার ক, খ ও গ চ্যানেল এবং এফ.এম-এর অনুষ্ঠান নির্মাণের পাশাপাশি ১২টি আঞ্চলিক কেন্দ্র নিয়ে বাংলাদেশ বেতারের অনুষ্ঠান শাখার কার্যক্রম পরিচালিত হয়। এছাড়া বহির্বিশ্বে কার্যক্রম বাংলার পাশাপাশি সার্কভূক্ত দক্ষিণ এশিয়া, মধ্যপ্রাচ্য ও ইউরোপের জন্য ৫(পাঁচ)টি বিদেশি ভাষায় অনুষ্ঠান নির্মাণ করে। এছাড়া ঢাকা ও আঞ্চলিক কেন্দ্রগুলোতে এ.এমের পাশাপাশি এফ.এমের নিজস্ব অনুষ্ঠান প্রচার করে। এফ.এম অনুষ্ঠানের পাশাপাশি বর্তমানে বিবিসি বাংলা, ডয়চে ভেলে, রেডিও চায়না ও এনএইচকে-এর অনুষ্ঠানও সম্প্রচার করে।

কেন্দ্র

বাংলাদেশ বেতারের সকল কেন্দ্র।

এএম

এফএম

আরো দেখুন 
 বাংলাদেশের বেতার কেন্দ্রের তালিকা
 বাংলাদেশের টেলিযোগাযোগ ব্যবস্থা

তথ্যসূত্র

বহিঃসংযোগ 
 বাংলাদেশ বেতারের অনুষ্ঠান বিভাগ ওয়েবসাইট
বাংলাদেশ বেতারের ট্রাফিক সম্প্রচার কার্যক্রমের ওয়েবসাইট 
 বাংলাদেশ বেতারের বিভিন্ন ট্রান্সমিটার 

বাংলাদেশের রেডিও স্টেশন
স্বাধীনতা ও মুক্তিযুদ্ধে স্বাধীনতা পুরস্কার বিজয়ী
ঢাকার গণমাধ্যম
আন্তর্জাতিক সম্প্রচারক
১৯৩৯-এ ভারতে প্রতিষ্ঠিত
তথ্য ও সম্প্রচার মন্ত্রণালয় (বাংলাদেশ)
আর্বানা, ইলিনয়

আর্বানা মার্কিন যুক্তরাষ্ট্রের ইলিনয় রাজ্যের একটি শহর। এটি পূর্ব ইলিনয়ের শ্যাম্পেইন কাউন্টিতে অবস্থিত।  এই শহরে ইউনিভার্সিটি অফ ইলিনয় এট আর্বানা-শাম্পেইন অবস্থিত। ১ জুলাই, ২০১৯ অনুযায়ী জনসংখ্যা অনুমান করা হয়েছে ৪২,২১৪ জন।

তথ্যসূত্র 

ইলিনয়
মার্কিন যুক্তরাষ্ট্রের শহর
ইলিনয়ের শহর
বীর শ্রেষ্ঠ

বীর শ্রেষ্ঠ বীরত্বের জন্য প্রদত্ত বাংলাদেশের সর্বোচ্চ সামরিক পুরস্কার। যুদ্ধক্ষেত্রে অতুলনীয় সাহস ও আত্মত্যাগের নিদর্শন স্থাপনকারী যোদ্ধার স্বীকৃতিস্বরূপ এই পদক দেওয়া হয়। বাংলাদেশের স্বাধীনতা যুদ্ধে শহিদ সাতজন মুক্তিযোদ্ধাকে এই পদক দেওয়া হয়েছে।

গুরুত্বের ক্রমানুসারে বীরত্বের জন্য প্রদত্ত বাংলাদেশের অন্যান্য সামরিক পদক হলো বীর উত্তম, বীর বিক্রম ও বীর প্রতীক। ১৯৭১ সালে মুক্তিযুদ্ধের পরই এই পদকগুলো দেওয়া হয়। ১৯৭৩ সালের ১৫ ডিসেম্বর বাংলাদেশ গেজেটের একটি অতিরিক্ত সংখ্যায় প্রকাশিত বিজ্ঞপ্তির মাধ্যমে এই পদকপ্রাপ্তদের নাম ঘোষণা করা হয়।

বীরশ্রেষ্ঠদের তালিকা 

বীরশ্রেষ্ঠদের তালিকা নিচের সারণিতে দেয়া হল:-

আরও দেখুন 
 বীর উত্তম
 বীর বিক্রম
 বীর প্রতীক
 বাংলাদেশ সশস্ত্র বাহিনীর পদক

তথ্যসূত্র

বহিঃসংযোগ 
 

বাংলাদেশের স্বাধীনতা যুদ্ধের খেতাব
বাংলাদেশের সামরিক পুরস্কার ও সম্মাননা
সাহসিকতা পুরস্কার
বাংলাদেশের স্বাধীনতা যুদ্ধের ফলাফল
বীর উত্তম

বীর উত্তম বাংলাদেশের দ্বিতীয় সর্বোচ্চ বীরত্বের পুরস্কার। বাংলাদেশের স্বাধীনতা যুদ্ধে যাঁরা অবদান রেখেছিলেন তাদের মধ্যে থেকে বাংলাদেশ সরকার বিভিন্ন জনকে তাদের অবদানের ভিত্তিতে বীর শ্রেষ্ঠ, বীর-উত্তম, বীর বিক্রম ও বীর প্রতীক উপাধিতে ভূষিত করে। ১৯৭৩ সালে সরকারি গেজেট অনুযায়ী মুক্তিযুদ্ধে অবদানের জন্য ৬৮ জনকে বীর উত্তম উপাধিতে ভূষিত করা হয়। সর্বশেষ ৬৯তম ব্যক্তি হিসেবে বীর-উত্তম পদক পান ব্রিগেডিয়ার জেনারেল জামিল উদ্দিন আহমেদ। বঙ্গবন্ধুকে ১৯৭৫ সালের আগস্টে বাঁচানোর চেষ্টার জন্য তাকে ২০১০ সালে মরণোত্তর বীর-উত্তম পদক প্রদান করা হয়। তবে দুজনের খেতাব বাতিল করায় বর্তমানে মোট খেতাবপ্রাপ্ত বীর-উত্তম ৬৭ জন।

মাসিক ভাতা 
খেতাবপ্রাপ্ত মুক্তিযোদ্ধাদের ভাতা প্রদান নীতিমালা অনুসারে বীরশ্রেষ্ঠের বিদ্যমান মাসিক ভাতা ৩০ হাজার টাকা, বীর-উত্তমদের ভাতা ২৫ হাজার টাকা, বীর-বিক্রমদের ভাতা  ২০ হাজার টাকা ও বীর-প্রতীকদের ভাতা ২০ হাজার টাকা নির্ধারণ করা হয়।

নামের তালিকা 
শহিদ বীরদের নামের পাশে তারকা (*) চিহ্ন উল্লেখ করা হলো।

তথ্যসূত্র

বহিঃসংযোগ 
 

বাংলাদেশের স্বাধীনতা যুদ্ধের খেতাব
বাংলাদেশের সামরিক পুরস্কার ও সম্মাননা
বীর উত্তম
চ্যানেল আই

চ্যানেল আই বাংলাদেশের একটি উপগ্রহ-ভিত্তিক ও বাংলা ভাষায় সম্প্রচারিত টেলিভিশন চ্যানেল। এটি ইমপ্রেস গ্রুপের অধীনে কার্যরত। ঢাকার তেজগাঁও এলাকাতে টিভি চ্যানেলটির প্রধান কার্যালয় অবস্থিত। ১৯৯৯ সালের ১ অক্টোবর তারিখে সম্প্রচার শুরু করে।

ইতিহাস
ইমপ্রেস গ্রুপ ফরিদুর রেজা সাগরের অধীনে ১৯৮০-এর দশকের গোড়ার দিকে টেক্সটাইল উত্পাদনের বাইরে টেলিভিশনে আসার দিকে কাজ করা শুরু করে। টেলিভিশনে আসার প্রাথমিক পদক্ষেপ হিসেবে গ্রুপটি ইমপ্রেস টেলিফিল্ম স্থাপন করে, যা পরে বিটিভির জন্য ছোট ছোট ধারাবাহিক এবং এক খণ্ডের অনুষ্ঠান তৈরি করা শুরু করে।

চ্যানেল আই ১৯৯৯ সালের ১ অক্টোবর চালু হয়। সে সময় চ্যানেলটি দিনে ১২ ঘণ্টা প্রাক-রেকর্ড করা প্রোগ্রাম সম্প্রচার করত। দুই বছর পর চ্যানেলটি প্রতিদিন ২৪ ঘণ্টা সম্প্রচার করা শুরু করে। এটি বর্তমানে প্যানআম ব্যবহার করে স্যাটেলাইট সম্প্রচার করে যা এশিয়া এবং অস্ট্রেলিয়ার বেশিরভাগ অংশ কভার করে।

রেডিও ভূমি হল চ্যানলেটির সহযোগী এফএম রেডিও। চ্যানেল আইয়ের এইচডি সংস্করণ সেপ্টেম্বর ২০১৭ সালে চালু হয়।

অনুষ্ঠান 
 ক্ষুদে গানরাজ
 সেরা কণ্ঠ
 ইস্পাহানি মির্জাপুর বাংলাবিদ
 তৃতীয় মাত্রা
 হৃদয়ে মাটি ও মানুষ 
 কাফেলা 
 বিবিসি বাংলাদেশ সংলাপ
 গান দিয়ে শুরু
 তারকা কথন

ধারাবাহিক নাটক 
 লুকানো ভালোবাসা
 নিকিতা

ঐক্য-চ্যানেল আই মিউজিক অ্যাওয়ার্ডস 
বাংলাদেশে সুস্থ সঙ্গীতের বিকাশের লক্ষ্য নিয়ে ও সংগীতের বিভিন্ন ক্যাটাগরিতে বিশেষ অবদানের সম্মাননা জানাতে ২০০৪ সালে শুরু হয় বার্ষিক পুরস্কারের অনুষ্ঠান সিটিসেল-চ্যানেল আই মিউজিক অ্যাওয়ার্ডস। পরবর্তীতে ২০১৯ সালে ১৫তম আসরে প্রধান পৃষ্ঠপোষক ঐক্য ফাউন্ডেশন কে সাথে নিয়ে এই অনুষ্ঠান ঐক্য-চ্যানেল আই মিউজিক অ্যাওয়ার্ডস নামে শুরু হয় নতুন করে ।  সঙ্গীত নিয়ে দক্ষিণ-পূর্ব এশিয়ার সবচাইতে বড় আয়োজন এটি। ২০১০ সাল থেকে পুরস্কারের অনুষ্ঠানটি সরাসরি চ্যানেল আই-এ সম্প্রচার করা শুরু করে। ঐক্য-চ্যানেল আই মিউজিক অ্যাওয়ার্ডস এ বছর অনুযায়ী পুরস্কার প্রাপ্তির তালিকা।

আইস্ক্রিন 
আইস্ক্রিন চ্যানেল আইয়ের অনলাইন সাবস্ক্রিপশন সেবা।

আরও দেখুন 
 বাংলাদেশ টেলিভিশন স্টেশন তালিকা

তথ্যসূত্র

বহিঃসংযোগ 
 চ্যানেল আইয়ের ওয়েবসাইট

বাংলাদেশের টেলিভিশন চ্যানেল
বাংলাদেশের কোম্পানি
ঢাকার গণমাধ্যম
১৯৯৯-এ প্রতিষ্ঠিত টেলিভিশন চ্যানেল ও স্টেশন
১৯৯৯-এ বাংলাদেশে প্রতিষ্ঠিত
চ্যানেল আই
যুক্তরাজ্যে সম্প্রচারিত বিদেশী টেলিভিশন চ্যানেল
এনটিভি

এনটিভি ইন্টারন্যাশনাল টেলিভিশন চ্যানেল লি. কোম্পানির মালিকানাধীন বাংলাদেশি ও বাংলা ভাষার বেসরকারি একটি স্যাটেলাইটভিত্তিক টেলিভিশন চ্যানেল। ‘সময়ের সাথে আগামীর পথে’ এই স্লোগানে ২০০৩ সালের ৩ জুলাই এনটিভির সম্প্রচার শুরু হয়। চ্যানেলটির বর্তমান চেয়ারম্যান ও ব্যবস্থাপনা পরিচালক মোসাদ্দেক আলী ফালু। খবর ও বিনোদনমূলক অনুষ্ঠানের পাশাপাশি শিক্ষা, স্বাস্থ্য, বিজ্ঞান ও প্রযুক্তি, লাইফস্টাইল, ফ্যাশন,  ধর্মীয় অনুষ্ঠান এনটিভি সম্প্রচার করে থাকে। বাংলাদেশের প্রথম টিভি চ্যানেল হিসেবে ২০১১ সালের সেপ্টেম্বর মাসে আইএসও সনদ লাভ করে এনটিভি। ২০১৫ সালের ১ ফেব্রুয়ারি এনটিভি অনলাইনের যাত্রা শুরু হয়। ২০১৭ সালে এনটিভি অনলাইনকে দেশের সেরা অনলাইন পোর্টাল হিসেবে সম্মাননা দিয়েছে বাংলাদেশ অনলাইন মিডিয়া অ্যাসোসিয়েশন। বাংলাদেশ ছাড়াও যুক্তরাষ্ট্র, যুক্তরাজ্য, কানাডা, অস্ট্রেলিয়া, ইউরোপ, মধ্যপ্রাচ্যসহ একাধিক দেশে এনটিভি সম্প্রচারিত হয়।

চ্যানেলটি মূলত সংবাদ, শিক্ষামূলক অনুষ্ঠান, নাটক, রাজনৈতিক অনুষ্ঠান প্রদর্শন করে থাকে। ২০১১ সালের সেপ্টেম্বর মাসে এনটিভি বাংলাদেশের প্রথম টেলিভিশন চ্যানেল হিসেবে আইএসও সনদ লাভ করেছে।

ইতিহাস 

২০০৩ সালের ফেব্রুয়ারিতে এনটিভি চালুর ঘোষণা আসে, প্রাথমিকভাবে একই বছরের এপ্রিলে কার্যক্রম শুরু হয়। আগস্ট ২০০৬ সালে যুক্তরাজ্য ভিত্তিক একটি বাংলাদেশী টিভি চ্যানেল স্কাই চ্যানেল ৮২৬-এর মাধ্যমে ইউকে এবং ইউরোপ জুড়ে এনটিভির অনুষ্ঠানগুলি দেখানোর অধিকার অর্জন করে, তবে এক বছর পর সম্প্রচার বন্ধ হয়ে যায়।

২০০৪ সালে পরীক্ষা ছাড়াই সম্প্রচারের লাইসেন্স পাওয়ার অভিযোগ উঠে। সাধারণত বাণিজ্যিক টিভি চ্যানেল পেতে আন্তঃমন্ত্রনালয়ে যে মিটিং হওয়ার কথা যা হয়নি। ১৯৯৯ সাল থেকে তথ্য মন্ত্রণালয়ের অনুমতিপত্র না পেলেও, ২০০৪ সালে মোসাদ্দেক আলী ফালু এনটিভির শেয়ার কিনার পরে ১৮ দিনে অনুমতিপত্র পেয়ে যান।

২০০৭ সালের ২৬ ফেব্রুয়ারি সকাল সাড়ে ১০ টায় এনটিভি ভবনে আগুন লেগে দুইজন মারা যান, বাঁচার জন্য ১১ তলা থেকে লাফ দিয়ে আরো ২ জন মারা যায় এবং শতাধিক আহত হন। আগুনের কারণে চ্যানেলটির সম্প্রচার সাময়িকভাবে বন্ধ হয়ে যায়। ভবনটিতে একই মালিকানাধীন আরটিভি ও ইসলামিক টিভি নামক চ্যানেলও অগ্নিকান্ডের শিকার হয়।

২০০৮ সালের আগস্টে এনটিভি স্কাই চ্যানেল ৮৩৩-এর মাধ্যমে ১ বছর পর আবার যুক্তরাজ্যে সম্প্রচার করা শুরু করে।

২০১১ সালের সেপ্টেম্বরে এনটিভি প্রথম বাংলাদেশি টিভি চ্যানেল হিসাবে আইএসও প্রশংসা অর্জন করে।

৩১ অক্টোবর, ২০১৪ সালের ১১টা ৪৮ এর দিকে আবারো বিসেক ভবনে আগুন লেগে এনটিভি ও আরটিভির সম্প্রচার বন্ধ হয়। কেউ হতাহত হয়নি। ঘটনাটি আমার দেশ পত্রিকার অফিস সরানোর সময় ঘটে।

২০১৫ সালের পহেলা ফেব্রুয়ারি এনটিভি ওয়েবে অনলাইন সংস্করণ চালু করে। এর প্রধান হিসেবে দায়িত্ব পালন করছেন খন্দকার ফকরউদ্দীন আহমেদ (ফকরউদ্দীন জুয়েল)।

২০২৫ সালের ২১শে ফেব্রুয়ারি আন্তর্জাতিক মাতৃভাষা দিবসে এনটিভি এইচডি সম্প্রচার কার্যক্রম শুরু করে।

অনুষ্ঠান 
এনটিভি সংবাদ, সমসাময়িক ঘটনা, আলোচনা অনুষ্ঠান, প্রামাণ্যচিত্র, খেলাধুলার খবর, ব্যবসা-বাণিজ্যের অনুষ্ঠান, বিনোদনমূলক অনুষ্ঠান, নাটক, টেলিফিল্ম, সংগীতানুষ্ঠান, ধর্মীয় অনুষ্ঠানসহ বিভিন্ন ধরনের অনুষ্ঠান সম্প্রচার করে।

তথ্যসূত্র

বহিঃসংযোগ 
 
 এনটিভি - অফিসিয়াল ওয়েবসাইট
 এনটিভি - ইন্টারনেট মুভি ডেটাবেজ

 
বাংলাদেশের টেলিভিশন চ্যানেল
২০০৩-এ প্রতিষ্ঠিত টেলিভিশন চ্যানেল ও স্টেশন